**Triunghi conjugal**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu ești în vârful triunghiului, sus

Eu în colțul din dreapta

În colțul din stânga, ea.

Te-nvârtești între noi ca un ac de ceasornic

Ridic privirea, ești un multiplu de nimbus.

Mi-o cobor înspre ea și teluric

În spasme mă strecor din strâmtoare

Vârful triunghiului, tu, mă apasă, mă doare.

Colțul din stânga tresare.

Sufletul meu se îndreaptă ușor, spre soare - răsare

Dedesubtul meu e un nimbus

În colțul din stânga, o floare.

Am scăpat ! Am scăpat de-nchisoare !